**CONCUSRUL JUDEȚEAN „POEZIA MINȚII”**

**Ediția I, decembrie 2018**

**Nivelul al III-lea**

**Clasa a VIII-a**

* Toate subiectele sunt obligatorii.
* Timpul de lucru este de 50 de minute.

**Subiectul I(24 de puncte)**

**Citește cu atenție textul de mai jos și rezolvă cerințele:**

*,,În inima pădurilor bătrâne,*

*spun basmele c-ar fi un mândru lac,*

*de nuferi plin şi locuit de zâne,*

*cu ape* ***care****-ntotdeauna tac.

Pe ţărmuri, iarba-i* ***scurtă****, mătăsoasă;*

*poteci, nici urme într-acolo nu-s;*

*se strânge-n jur pădurea tot mai deasă*

*şi blând lumina picură de sus.*

*Când cade noaptea, codrul se-nfioară,*

*dar lacul e la fel de nemişcat,*

*cu apa mai adâncă şi mai clară:*

*un hârb de cer pe pajişte uitat.*

*Şi una câte una, mari şi mici,*

*se-aprind pe cer şi-n lacul străveziu*

*ciudate lampioane* ***de pitici****,*

*cu focul rece, albăstrui şi viu.”* (Magda Isanos- *Lacul*)

1. **Limba română**
2. Desparte în silabe cuvintele: *basmele, lampioane, albăstrui*. 3 puncte
3. Scrie câte un sinonim contextual pentru cuvintele: *inima, poteci, ciudate*. 3 puncte
4. Explică rolul utilizării cratimei în structura *se strânge-n jur*. 3 puncte
5. Stabileşte valoarea morfologică a cuvintelor subliniateîn text: *blând, uitat*. Construieşte câte un enunţ în care să folosești aceste cuvinte cu o altă valoare morfologică pe care o vei preciza. 3 puncte
6. Menționează valoarea morfologică și funcția sintactică a cuvintelor scrise cu caractere îngroșate în textul dat: *care, scurtă, de pitici*. 3 puncte
7. Identifică predicatele din prima strofă a poeziei și precizează felul acestora. 3 puncte
8. **Înțelegerea textului**
9. Identifică genul literar în care se încadrează creația Magdei Isanos și oferă două argumente pentru a-ți susține afirmația. 3 puncte
10. Prezintă în 4 - 6 rânduri semnificația celei de-a treia strofe a poeziei citate anterior. 3 puncte

**Subiectul al II-lea (20 de puncte)**

 Redactează un text narativ de 15-30 de rânduri în care să prezinți o întâmplare petrecută în timpul unei drumeții prin pădure.

În compunerea ta vei avea în vedere:

* relatarea unei întâmplări, respectând succesiunea logică a evenimentelor;
* precizarea a două elemente ale contextului spațio-temporal;
* prezentarea unui conținut adecvat cerinței;
* încadrarea în limita de spațiu indicată.

**Pentru redactarea întregii lucrări se acordă 6 puncte** ( unitatea și coerența compoziției- 1 p.; registrul de comunicare, stilul și vocabularului adecvate conținutului- 2 p.; ortografia și punctuația- 2 p.; așezarea corectă a textului în pagină și lizibilitatea- 1 p.)

**MULT SUCCES!!!**